**ŽUPANIJA: SPLITSKO-DALMATINSKA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA GRAD TRILJ**

**UVOD**

U Ustavu Republike Hrvatske (članak 52.) navodi se da je zemljište dobro od interesa za Republiku Hrvatsku i ima njezinu osobitu zaštitu (NN br. 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 05/14). Poljoprivrednim zemljištem, u smislu Zakona o poljoprivrednom zemljištu, smatraju se poljoprivredne površine koje su po načinu uporabe u katastru opisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare, kao i drugo zemljište koje se može privesti poljoprivrednoj proizvodnji (NN br. 20/18). Poljoprivrednim zemljištem u vlasništvu Republike Hrvatske raspolaže se prema odredbama Zakona o poljoprivrednom zemljištu na temelju Programa raspolaganja poljoprivrednim zemljištem u vlasništvu države. Cilj donošenja Programa je omogućiti efikasnije raspolaganje i kontrolu korištenja državnog poljoprivrednog zemljišta. Programom se ne mogu umanjivati proizvodno-tehnološke cjeline koje su u funkciji proizvodnje, osim iznimno za dodjelu zamjenskog zemljišta u postupcima povrata oduzete imovine. Proizvodno-tehnološka cjelina označava dio katastarske čestice, jednu katastarsku česticu, skup dijelova katastarskih čestica ili skup katastarskih čestica neposredno povezanih u jednu cjelinu radi racionalnije proizvodnje.

Sadržaj Programa raspolaganja poljoprivrednim zemljištem u vlasništvu Republike Hrvatske za Grad Trilj obuhvaća:

* ukupnu površinu poljoprivrednog zemljišta u vlasništvu države na području Grada Trilja,
* podatke o dosadašnjem raspolaganju poljoprivrednim zemljištem u vlasništvu države na području Grada Trilja,
* pregled površina poljoprivrednog zemljišta u vlasništvu države prema oblicima raspolaganja na području Grada Trilja, i to:
* površine određene za povrat,
* površine određene za prodaju, jednokratno, maksimalno do 25% ukupne površine poljoprivrednog zemljišta u vlasništvu države,
* površine određene za zakup,
* površine određene za zakup zajedničkih pašnjaka,
* površine određene za ostale namjene-jednokratno, maksimalno do 5%,
* maksimalnu površinu koja se može dati u zakup,
* napomenu/obrazloženje (određene specifičnosti za područje Grada Trilja).

Na području Grada Trilja ne određuju se površine za zakup ribnjaka.

Program raspolaganja poljoprivrednim zemljištem u vlasništvu Republike Hrvatske za Grad Trilj izrađen je na temelju dokumentacijskih podloga određenih Pravilnikom o dokumentaciji potrebnoj za donošenje Programa raspolaganja poljoprivrednim zemljištem u vlasništvu Republike Hrvatske (NN br. 27/18).

Za izradu Programa korištena je sljedeća dokumentacija:

* katastarski planovi katastarskih općina na području Grada Trilja (KO Bisko, KO Budimiri, KO Čaporice, KO Grab, KO Kamensko, KO Košute, KO Ruda, KO Strizirep, KO Tijarica, KO Turjaci, KO Udovičići, KO Ugljane, KO Vedrine, KO Velić, KO Vojnić Sinjski, KO Voštane, KO Vrpolje),
* zemljišnoknjižni izvadci i posjedovni listovi iz e-baze Preglednika katastarskih podataka DGU i ZIS aplikacije zemljišno knjižnog sustava Ministarstva pravosuđa (osim iznimno u slučajevima kada ne postoji e-zemljišno knjižni izvadak),
* uvjerenje Upravnog odjela za graditeljstvo i prostorno uređenje Splitsko-dalmatinske županije, Ispostave Sinj da se prema važećem prostornom planu uređenja, predmetne čestice nalaze izvan granica građevinskog područja s oznakom ukoliko se radi o osobito vrijednom (P1) i vrijednom (P2) poljoprivrednom zemljištu,
* očitovanje Ureda državne uprave u Splitsko-dalmatinskoj županiji, Službe za imovinsko-pravne poslove, Ispostave Sinj o površini koju je potrebno osigurati kao nadoknadu za oduzetu imovinu (s obzirom na podnesene, a neriješene zahtjeve),
* uvjerenje Hrvatskih šuma d.o.o., Uprave šuma podružnice Split da predmetne čestice nisu obuhvaćene šumskogospodarskom osnovom,
* očitovanje Hrvatskih voda jesu li i koje predmetne čestice javno vodno dobro,
* očitovanje Upravnog odjela za graditeljstvo i prostorno uređenje Splitsko-dalmatinske županije jesu li i koje predmetne čestice u obuhvatu postojećeg i/ili planiranog sustava javnog navodnjavanja,
* očitovanje Hrvatskog centra za razminiranje o katastarskim česticama i površinama poljoprivrednog zemljišta u vlasništvu države koje su minirane, a nalaze sa na području Grada Trilja koje su na popisu miniranih i minski sumnjivih područja.

Sredstva za provedbu Programa planiraju se u proračunu Grada Trilja u razdjelu Upravnog odjela za prostorno uređenje, imovinsko-pravne poslove, komunalni sustav i zaštitu okoliša.

Program raspolaganja poljoprivrednim zemljištem u vlasništvu Republike Hrvatske za Grad Trilj donosi Gradsko vijeće Grada Trilja na prijedlog gradonačelnika Grada Trilja, uz prethodno mišljenje Splitsko-dalmatinske županije. Ovaj Program stupa na snagu nakon dobivanja suglasnosti Ministarstva poljoprivrede i bit će objavljen u Službenom glasniku Grada Trilja.

**SADRŽAJ PROGRAMA**

1. **UKUPNA POVRŠINA POLJOPRIVREDNOG ZEMLJIŠTA U VLASNIŠTVU DRŽAVE**

Ukupna površina poljoprivrednog zemljišta u vlasništvu države na području Grada Trilja iznosi 346,8023 ha. Na području Grada Trilja ukupna površina poljoprivrednog zemljišta u vlasništvu države nalazi se na području četrnaest katastarskih općina: KO Bisko, KO Budimiri, KO Čaporice, KO Grab, KO Kamensko, KO Košute, KO Strizirep, KO Tijarica, KO Ugljane, KO Vedrine, KO Velić, KO Vojnić Sinjski, KO Voštane i KO Vrpolje. Od utvrđene ukupne površine poljoprivrednog zemljišta u vlasništvu države na području Grada Trilja 61,36% (212,8050 ha) čine katastarske kulture pašnjaci, 25,41% (88,1263 ha) voćnjaci i 13,23% (45,8710 ha) oranice.

1. **PODACI O DOSADAŠNJEM RASPOLAGANJU POLJOPRIVREDNOIM ZEMLJIŠTEM U VLASNIŠTVU DRŽAVE**

Oblik dosadašnjeg raspolaganja poljoprivrednim zemljištem u vlasništvu države na području Grada Trilja su dugogodišnji zakup i osnivanje prava služnosti radi podizanja višegodišnjih nasada. Na području KO Košute, katastarska čestica br. 3660/2 ukupne površine od 0,3780 ha nalazi se u dugogodišnjem zakupu do 14. ožujka 2061. godine. Na području KO Grab, katastarske čestice br. 2650, 2651 i 2652 ukupne površine od 36,2910 ha nalaze se u dugogodišnjem zakupu do 14. ožujka 2061. godine. Na području KO Čaporice osnovano je pravo služnosti radi podizanja višegodišnjih nasada na dijelu katastarske čestice br. 540/1, površine 3,5188 ha, do 07. kolovoza 2064. godine. Na području KO Kamensko osnovano je pravo služnosti radi izgradnje vjetroelektrana i visokonaponskog voda na dijelu katastarske čestice br. 791/1, površine 0,6468 ha. Na području KO Ugljane osnovano je pravo služnosti radi podizanja višegodišnjih nasada na katastarskoj čestici br. 3894/32, površine 45 ha, do 22. srpnja 2065. godine. Na području KO Vojnić Sinjski osnovano je pravo služnosti radi podizanja višegodišnjih nasada na katastarskoj čestici br. 1764/36, površine 6,5243 ha, do 30. kolovoza 2050. godine.

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA** **(skraćeni naziv iz ugovora)** | **Ukupan broj ugovora** | **Ukupna površina po ugovorima** |
| **1.** | **zakup** | **0** | **0** |
| **2.** | **dugogodišnji zakup** |  | **36,6690 ha** |
| **3.** | **koncesija** | **0** | **0** |
| **4.** | **privremeno korištenje** | **0** | **0** |
| **5.** | **prodaja (neotplaćeno)\*** | **0** | **0** |
| **6.** | **osnivanje prava služnosti** |  | **55,6899 ha** |

\*napomena: ovdje upisati samo površine koje su prodane, a neotplaćene

1. **SUMARNI PREGLED POVRŠINA POLJOPRIVREDNOG ZEMLJIŠTA U VLASNIŠTVU DRŽAVE PREMA OBLICIMA RASPOLAGANJA**

U KO Grab katastarsku česticu br. 431/1 ukupne površine 1,0941 ha Grad Trilj određuje za povrat temeljem obavijesti Ureda državne uprave u Splitsko-dalmatinskoj županiji, Službe za imovinsko-pravne poslove, Ispostave Sinj da je za potrebe postupaka naknade za imovinu oduzetu za vrijeme jugoslavenske komunističke vladavine koji se vode po zahtjevima prijašnjih vlasnika potrebno rezervirati zamjensko poljoprivredno zemljište u vlasništvu RH u površini od 1 ha za povrat prijašnjim vlasnicima na području Grada Trilja.

Grad Trilj određuje za prodaju 5,9635 ha ili 1,72% poljoprivrednog zemljišta. Prema podacima katastra većim dijelom radi se o manjim katastarskim česticama, u vlasništvu Republike Hrvatske na području katastarskih općina Budimiri, Košute, Tijarica, Ugljane, Vedrine, Velić i Vrpolje koje su predmet ovog Programa.

Ukupna površina poljoprivrednog zemljišta predviđena za zakup iznosi 211,0148 ha i nalazi se u katastarskim općinama Budimiri, Čaporice, Grab, Košute, Tijarica, Ugljane, Vedrine, Velić i Vojnić Sinjski, od čega je na površini od 55,6899 ha osnovano pravo služnosti radi podizanja višegodišnjih nasada i izgradnje vjetroelektrana i visokonaponskog voda, dok je površina od 36,6690 ha u dugogodišnjem zakupu.

Ukupna površina poljoprivrednog zemljišta predviđena za zakup zajedničkih pašnjaka iznosi 128,3299 ha, a nalazi se na području katastarskih općina Bisko, Budimiri, Grab, Kamensko, Košute, Strizirep, Ugljane, Vojnić Sinjski i Voštane. Ova površina je predviđena za zakup zajedničkih pašnjaka zbog agroekoloških uvjeta na predmetnim česticama.

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina****u ha** | **NAPOMENA****(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **1,0941** |  |
| površine određene za **prodaju** - jednokratno, maksimalno do 25% | **5,9635** |  |
| površine određene za **zakup** | **211,0148** |  |
| površine određene za **zakup za ribnjake** | **0,0000** |  |
| površine određene za **zakup zajedničkih pašnjaka** | **128,3299** |  |
| površine određene za **ostale namjene** - jednokratno, maksimalno do 5% | **0,4000** |  |

**4. MAKSIMALNA POVRŠINA ZA ZAKUP**

Maksimalna površina poljoprivrednog zemljišta u vlasništvu države koja se može dati u zakup pojedinoj fizičkoj ili pravnoj osobi utvrđuje se u površini od 45,00 hektara. Maksimalna površina je utvrđena temeljem dosadašnjeg oblika raspolaganja poljoprivrednim zemljištem u vlasništvu države i u skladu sa Zakonom o poljoprivrednom zemljištu (NN br. 20/18) prema kojem se Programom ne mogu umanjivati proizvodno-tehnološke cjeline koje su u funkciji proizvodnje.

**5. NAPOMENA/OBRAZLOŽENJE (određene specifičnosti za područje jedinice lokalne samouprave)**

|  |
| --- |
| Na području Grada Trilja, u KO Grab sve čestice poljoprivrednog zemljišta koje su obuhvaćene Programom nalaze se u području ekološke mreže Natura 2000. U KO Košute čestice br. 1748, 3190/1, 3191/5, 3279/3, 3403/3, 3471/3, 3472/2, 3512, 3522/2 koje su obuhvaćene Programom nalaze se u području ekološke mreže Natura 2000. U KO Vedrine čestica br. 452 koja je obuhvaćena Programom nalazi se u području ekološke mreže Natura 2000. Sukladno Zakonu o poljoprivrednom zemljištu (NN br. 20/18) za predmetne čestice obvezna je provedba postupka ocjene prihvatljivosti programa za ekološku mrežu, a prema posebnom propisu iz područja zaštite prirode. |